ইংল্যান্ড যাদের ক্রিকেটের “জনক” বলা হয় তারা গত বছর থেকে এই আঞ্চলিক শক্তির বিষয়টা অনুধাবন করা শুরু করে। ২০১৪ সালে বহুল আলোচিত “বিগ থ্রি” মডেল পাশ হয়, কিন্তু ২০১৭ সালে এসে অস্ট্রেলিয়া এবং ইংল্যান্ড নিজেরাই সেখান থেকে সরে আসে। আইসিসির বিভিন্ন ইস্যুতে ভারতের ভবিষ্যৎ সঙ্গী হবে আফগানিস্তান এবং শ্রীলংকা। হয়তো সাথে থাকবে বাংলাদেশ। কিন্তু ইংল্যান্ডের? দীর্ঘদিন যেই আয়ারল্যান্ডের দিক থেকে মুখ ঘুরিয়ে ছিলো ইংল্যান্ড সেই আয়ারল্যান্ডের প্রতি হঠাৎ সদয় হয় ইংল্যান্ড। গতবছর ইংলিশ মৌসুম শুরু হয় ইংল্যান্ড-আয়ারল্যান্ডের দুই ম্যাচের ওয়ানডে সিরিজ দিয়ে। আয়ারল্যান্ডকে কতখানি গুরুত্ব দিয়েছিলো ইংল্যান্ড? লর্ডসে খেলা হয়েছিলো এইটুকুই যথেষ্ঠ! যতটুকু জানি আয়ারল্যান্ড এই বছর লর্ডসে একটা টেস্ট খেলবে। এজন্য ইংলিশ ক্যালেন্ডারে দশ দিন ফাঁকা রাখা হয়েছে।